Аҧсны Ахада Рауль Ҳаџьымба азинхьчаратәи, аӡбаратәи усбарҭақәа рнапхгаҩцәа алархәны аилацәажәара мҩаҧигеит.
04.09.2017
Аҧсны Ахада Рауль Ҳаџьымба азинхьчаратәи, аӡбаратәи усбарҭақәа рнапхгаҩцәа алархәны аилацәажәара мҩаҧигеит.
323
Аҧсны Ахада Рауль Ҳаџьымба азинхьчаратәи, аӡбаратәи усбарҭақәа рнапхгаҩцәа алархәны аилацәажәара мҩаҧигеит.
Ирзааҭгылан аҵыхәтәантәи аамҭазы аусӡбаҩцәа ирыдыркыло аӡбамҭақәа азакуан иахьынӡақәшәо. Аҳәынҭқарра Ахада иаахтны иҳәеит, аусӡбарҭақәа ирыдыркыло аӡбамҭақәак ауаажәларра рыҩныҵҟа еиҧш, анапхгарагьы агәынамӡара шрызцәырнаго, дара аиаша ашьақәыргылара иахьацәыхароу аҟнытә.
Атәыла Ахада иазгәеиҭеит , Аҧсны аҳәынҭқарра ахьӡала ирыдыркыло аӡбамҭа хьаҳәа- ҧаҳәа амамкәа иҟазарц шахәҭоу. Иҳәеит, хаҭала абас еиҧш иҟоу ақәҵара абри аус азы ишәыдышәкыл ҳәа аусӡбаҩцәа русура иҽшалаимгало. Атәыла ахадеи, ауаажәларреи агәынамӡара рызҭо рхыҧхьаӡараҿы иҟоуп ашколқәеи, ахәҷбаҳчақәеи рхыбрақәа қьырала абизнесуаа рыҭаразы аӡбамҭақәа ахьрыдыркыло .
Рауль Ҳаџьымба иазгәеиҭеит, аусбӡаҩцәа рзанааҭдырратәи коллегиа аҭакҧхықәра шаду аусӡбаҩцәа русура ҧсыҽазы. Избанзар уи иалоу роуп арекомендациақәа ҟазҵо. Атәыла ахада Жәлар реизареи, аиустициа аминистрреи, аусӡбаҩцәа рзанааҭдырратә коллегиеи ирабжьаигеит ииашам аӡбамҭа здызкыло аусӡбаҩцәа рҭакҧхықәра азҵааразы азакуан апроект иазхәыцырц.
Д.Инаҧшьба, Ҭ.Гогохьиа,АТ.
Оцените новость:
+1
+2
+3
+4
+5
Сохраните ссылку или поделитесь с друзьями